Bosna i Hercegovina

Federacija Bosne i Hercegovine

Tuzlanski kanton

**Javna ustanova Gimnazija „Mustafa Novalić“**

**G R A D A Č A C**

Broj: 01-524-1/21

Datum: 15.07.2021.godine

Na osnovu člana 129. stav (1) i (2) Zakona o srednjem obrazovanju i odgoju*(„Službene novine Tuzlanskog kantona“, broj: 10/20 – prečišćen tekst, 11/20, 8/21 i 11/21)*, Kriterija o utvrđivanju uslova na osnovu kojih se vrši izbor i imenovanje kandidata za direktora srednje škole čiji je osnivač Skupština Tuzlanskog kantona *(„Službene novine Tuzlanskog kantona“, broj: 11/14),*te Odluke privremenog Školskog odbora o raspisivanju konkursa za izbor i imenovanje direktora škole, broj: 01-367-2/21 od 26.05.2021.godine, JU Gimnazija „Mustafa Novalić“ Gradačac, raspisuje

**K O N K U R S**

**za izbor i imenovanje direktora**

**JU Gimnazija „Mustafa Novalić“ Gradačac**

1. Raspisuje se Konkurs za izbor i imenovanje direktora JU Gimnazija „Mustafa Novalić“ Gradačac na mandatni period od 4 (četiri) godine.
2. **OPIS POSLOVA**

Direktor škole rukovodi školom i obavlja i druge poslove u skladu sa Zakonom o srednjem obrazovanju i odgoju *(„Službene novine Tuzlanskog kantona“, broj: 10/20 – prečišćen tekst, 11/20, 8/21 i 11/21)*, kao i drugim važećim propisima kojima su određeni poslovi direktora srednje škole koje imaju status javne ustanove, odnosno, kojima je uređen sistem rukovođenja javnim ustanovama srednjeg obrazovanja na području Tuzlanskog kantona (dalje: TK).

1. **OPĆI USLOVI**

Kandidat za direktora škole mora ispunjavati sljedeće opće uslove:

a) da je državljanin Bosne i Hercegovine,

b) da je zdravstveno sposoban za obavljanje poslova direktora škole,

c) da se na njega ne odnosi član IX stav (1) Ustava Bosne i Hercegovine,

d) da nije osuđivan za krivično djelo,

e) da nije kažnjavan iz oblasti privrednog prestupa i da mu nije izrečena zaštitna mjera zabrane vršenja poslova direktora, nastavnika ili stručnog saradnika škole.

1. **POSEBNI USLOVI**

Kandidat za direktora škole, pored općih uslova mora ispunjavati i sljedeće posebne uslove:

a) da ispunjava uslove za nastavnika ili pedagoga u skladu sa nastavnim planom i programom JU Gimnazija „Mustafa Novalić“ Gradačac,

b) da posjeduje visoku stručnu spremu (VII stepen stručne spreme ili završen prvi ciklus visokog obrazovanja u četverogodišnjem trajanju ili ekvivalent i stručno zvanje u određenoj oblasti),

c) da ima položen stručni ispit za samostalan rad na poslovima nastavnika ili pedagoga,

d) da ima najmanje 5 (pet) godina radnog iskustva na poslovima nastavnika ili pedagoga osnovne ili srednje škole,

e) da ima program rada i razvoja škole za period na koji se imenuje direktor,

f) da se ističe organizacionim sposobnostima.

1. **SMETNJE**

Za direktora škole **ne može** biti imenovano lice kod kojeg postoje smetnje za imenovanje propisane članom 128. Zakona o srednjem obrazovanju i odgoju *(„Službene novine TK-a“, br. 10/20-prečišćen tekst, 11/20 i 8/21)*, odnosno lice:

a) koje je pravosnažno osuđivano za krivično djelo koje ga po članu 105. stav (1) istog zakona čini nepodobnim za rad sa djecom,

b) na koje se odnosi član IX stav (1) Ustava Bosne i Hercegovine,

c) koje je član izvršnih organa političkih partija,

d) koje ima direktan finansijski ili drugi lični interes u JU Gimnazija „Mustafa Novalić“ Gradačac koji bi mogao dovesti do sukoba interesa sa njegovom dužnošću direktora,

e) kojem je u posljednje tri godine prije dana objavljivanja konkursa bio otkazan ugovor o radu zbog disciplinske odgovornosti ili kojem je u istom periodu izrečena disciplinska mjera otpusta iz državne službe,

f) koje je pravosnažno osuđeno za neko od krivičnih djela iz člana 105. stav (1) Zakona o srednjem obrazovanju i odgoju, koje je kažnjavano iz oblasti privrednog prestupa, kojem je izrečena zaštitna mjera zabrane vršenja poslova direktora, nastavnika ili pedagoga škole ili koje u mandatnom periodu stiče uslove za odlazak u penziju shodno odredbama Zakona o radu.

g) koje je obavljalo dužnost direktora dva uzastopna mandata u JU Gimnazija „Mustafa Novalić“ Gradačac,

Imenovanje za vršioca dužnosti direktora tog ili drugog lica između dva mandata, odnosno razrješenje sa dužnosti direktora škole prije isteka vremena na koje je imenovan iz razloga propisanog članom 134. stav (1) tačka a) Zakona o srednjem obrazovanju i odgoju, ne prekida uzastopnost mandata u odnosu na lice koje se javlja kao kandidat za direktora škole.

h) koje je zbog svoje krivice bilo razriješeno dužnosti direktora neke od odgojno-obrazovnih ustanova u prethodne četiri godine.

**Za direktora škole ne može biti imenovano lice koje ne ispunjava opće i posebne uslove konkursa.**

1. **POTREBNA DOKUMENTACIJA**

Uz prijavu na konkurs, koja sadrži kraću biografiju, kandidati su dužni dostaviti dokaz o

ispunjavanju svih uslova (općih i posebnih), odnosno sljedeću dokumentaciju (original ili

ovjerene kopije ne starije od šest mjeseci):

1. diplomu o stečenoj stručnoj spremi (original ili ovjerena kopija),
2. uvjerenje o položenom stručnom ispitu za samostalan rad na poslovima nastavnika ili pedagoga (ovjerena kopija),
3. potvrdu/uvjerenje o posjedovanju najmanje pet godina radnog iskustva na poslovima nastavnika ili pedagoga škole poslije sticanja odgovarajuće stručne spreme (original ili ovjerena kopija),
4. program rada i razvoja škole za period na koji se imenuje direktor,
5. uvjerenje o državljanstvu (original ili ovjerena kopija),
6. uvjerenje izdato od strane nadležnog suda da nije kažnjavan iz oblasti privrednog prestupa i da mu nije izrečena zaštitna mjera zabrane vršenja poslova nastavnika, pedagoga ili direktora škole,
7. ovjerenu izjavu da nije pravosnažno osuđivan za krivično djelo koje ga po članu 105. stav (1) Zakona o srednjem obrazovanju i odgoju *(„Službene novine TK-a“, br. 10/20-prečišćen tekst, 11/20 i 8/21)* čini nepodobnim za rad sa djecom,
8. ovjerenu izjavu da se na njega ne odnosi član IX stav (1) Ustava Bosna i Hercegovine,
9. ovjerenu izjavu da nije član izvršnih organa političkih partija,
10. ovjerenu izjavu da nema direktan finansijski ili drugi lični interes u JU Gimnazija „Mustafa Novalić“ Gradačac, koji bi mogao dovesti do sukoba interesa sa njegovom dužnošću direktora,
11. ovjerenu izjavu da nije osuđivan za krivično djelo,
12. ovjerenu izjavu da mu u posljednje tri godine prije dana objavljivanja konkursa nije otkazan ugovor o radu zbog disciplinske odgovornosti ili u istom periodu izrečena disciplinska mjera otpusta iz državne službe,
13. ovjerenu izjavu da zbog svoje krivice nije razriješen dužnosti direktora neke od odgojno–obrazovnih ustanova i da u mandatnom periodu ne stiče uslove za odlazak u penziju,
14. ovjerenu izjavu da u JU Gimnazija „Mustafa Novalić“ Gradačac nije obavljao dužnost direktora škole dva uzastopna puna mandata.

Pod ovjerenom izjavom podrazumijeva se izjava ovjerena od strane nadležnog gradskog ili općinskog organa, odnosno izjava ovjerena od strane notara.

 Kandidat koji bude imenovan za direktora dužan je dostaviti:

- Ljekarsko uvjerenje nadležne zdravstvene ustanove (ne starije od 3 mjeseca) i

- Izjavu ovjerenu od strane nadležnog organa o odstupanju sa pozicije predsjednika ili članaŠkolskog odbora ukoliko je u tom momentu obavljao navedenu dužnost.

Nakon provedene konkursne procedure, Školski odbor vrši izbor i imenovanje direktora škole

na period od 4 (četiri) godine, uz prethodno pribavljeno stručno mišljenje Pedagoškog zavoda iprethodnu saglasnost nadležnog Ministarstva, uz ocjenu dostavljenog Programa rada i razvojaškole za period na koji se imenuje direktor. Kandidat koji nije dobio saglasnost nadležnogMinistarstva ne može biti imenovan za direktora škole.

O rezultatima konkursa kandidati će biti pismeno obaviješteni u roku od 8 (osam) dana od dana donošenja Odluke o imenovanju. Odluka o imenovanju direktora škole je konačna.

**Konkurs ostaje otvoren 15 (petnaest) dana od dana objavljivanja u dnevnom listu AVAZ-ROTO PRESS („Dnevni avaz“).**

**Nepotpune i neblagovremene prijave neće se uzimati u razmatranje.**

**Prijave na konkurs dostavljati lično na protokol škole ili preporučenom poštom na adresu:**

**Javna ustanova Gimnazija „Mustafa Novalić“Gradačac**

**Sarajevska bb**

**76250 Gradačac**

**Sa naznakom:*(Prijava na Konkurs za izbor i imenovanje direktora JU Gimnazija „Mustafa Novalić“ Gradačac – NE OTVARATI)***

Predsjednica privremenog Školskog odbora

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 *Sokoljak Alma, bachelor ekonomije*